James Odongo

**James Odongo** (1931–2020) var en ugandisk katolsk prelat og erkebiskop av Tororo (1999–2007) og biskop av Ugandas militærordinariat (1986–2007).
## Liv og virke

### Bakgrunn
James Odongo kom fra en katolsk familie. En av brødrene hans var tvillingbroren den ordensgeistlige Alfred Opio, og faren hans, Gabriel Omunyin, var kateket i Nagongera menighet. Han begynte på *Nyenga*-seminaret før han flyttet til seminaret i Ggaba nær Kampala.

### Prest
Etter å ha fullført doktorgraden ble han ordinert til prest for Tororo bispedømme den 22. desember 1956 i Roma. Blant andre roller tjenestegjorde han som utdanningssekretær i Tororo bispedømme.

### Hjelpebiskop i Tororo
Pave Paul VI utnevnte ham til titulærbiskop av *Bahanna* og hjelpebiskop av Tororo den 25. november 1964. Han ble ordinert til biskop av kardinal Laurean Rugambwa, erkebiskop av Dar-es-Salaam, den 16. februar 1965; hans medvigslere var John Francis Greif, biskop av Tororo, og Vincent Joseph McCauley, biskop av Fort Portal. 

Odongo deltok i den siste sesjonen i Det andre Vatikankonsil.

### Biskop av Tororo
Den 19. august 1968 ble han utnevnt til biskop av Tororo. 

Odongo var den første afrikanske lederen av *Association of Bishops' Conferences in East Africa (AMECEA)*, en stilling han hadde to omganger fra 1974 til 1979.ref name="2R"/>

Den 5. januar 1985 utnevnte pave Johannes Paul II ham dessuten til biskop av Ugandas militærordinariat. 
Odongo var leder av sosialtjenestekomiteen i Ugandas bispekonferanse, et sentralt organ som blant annet var involvert i etableringen av Centenary Bank.

### Erkebiskop av Tororo
Paven opphøyde bispedømmet til et erkebispedømme den 2. januar 1999, noe som gjorde ham til den første erkebiskopen av Tororo. 

Pave Benedikt XVI aksepterte hans aldersbetingede avskjedssøknad den 27. juni 2007.

Etter at han pensjonerte seg, bosatte biskop emeritus Odongo seg i byen Mbale. Fra januar 2017, etter Colin Cameron Davis' bortgang (biskop emeritus av Ngong bispedømme i Kenya), ble erkebiskop Odongo den siste gjenlevende representant for AMECEA-regionen ved Det andre Vatikankonsil, som ble holdt mellom 1962 og 1965.

I de to ukene før han døde, var han innlagt på St. Francis Hospital Nsambya. Han døde der om morgenen den 4. desember 2020. i en alder av 89 år.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Arthur Hinsley (1865–1943) *1926
* Erkebiskop David James Mathew (1902-1975) *1938
* Kardinal Laurean Rugambwa (1912–1997) *1952
* Kardinal Emmanuel Kiwanuka Nsubuga (1914-1991) *1966
* Kardinal Emmanuel Wamala (1915-1991) *1981
* Biskop *James Odongo* (1931–2020) *1996

## Referanser